 Haddaba waxaa ka mid ah qaybahaas iyagu ka leexday dariiqii Nabiga naxariis iyo nabad gelyo korkiisa ha ahaatee qolodan aad lagu magacaabo qadyaaniyiinta ama iyagu jecel in lagu magacaabo axmadiyada waxay rumaysan yihiin waxaa ka mid ah in ninka la yiraahdo gulaam axmed al-qadyaani uu yahay nabi, qofka taas rumaysana waxay ugu filan tahay gaalnimo, wuxuu ahaa ninkan hindi waxaa soo saaray oo magaca u yeelayna waa dowlada Ingiriiska oo iyadu markaasi gumaysi la doonaysay inuu kala jabiyo xoogga Muslimiinta ku nool Hindiya oo iyagu markaasi lahaa boqortooyo aad u xoog badan, dadkii ku caawiyey arrinitaasina waxaa ka mid ahaa ninkan isagu sheegtay inuu yahay Mahdiga, sheegtayna markii dambe inuu yahay nabi loo waxyoodo dowladda ingiriiskuna way la sii qaaday, waxayna u noqotay hoy laga fidiyo diintaas cusub ee iyadu ku abtirsanaysa Islaamka sida ay sheeganayso, Ilaah waxaan ka baryeynaa inuu na waafajiyo xaqqa, Aamiin. 